ช็อก เครื่องบินโดยสารปากีสถาน PIA ผดส.-ลูกเรือกว่า100 ตกที่การาจี (คลิป)
(ภาพประกอบ)เครื่องบินโดยสารสายการบินปากีสถาน อินเตอร์เนชั่นแนล แอร์ไลน์ส พร้อมผู้โดยสารลูกเรือราว 100 คน ตกใกล้สนามบินในนครการาจี ควันไฟดำทะมึน เบื้องต้นยังไม่มีรายงานพบผู้รอดชีวิตเมื่อ 22 พฤษภาคม 63 เว็บไซต์ ndtvรายงานเกิดอุบัติเหตุร้ายแรง เครื่องบินโดยสารของสายการบินปากีสถาน อินเตอร์เนชั่นแนล แอร์ไลน์ส หรือ PIA พร้อมผู้โดยสารและลูกเรือรวม 107 คน เที่ยวบินจากเมืองลาฮอร์ มายังนครการาจี ประสบเหตุตกใกล้สนามบินนานาชาติจินนาห์ ในนครการาจี เมื่อช่วงบ่ายวันนี้ตามเวลาท้องถิ่นตามรายงานของเว็บไซต์ ndtv ระบุเครื่องบินโดยสารสายการบินปากีสถานฯ ลำนี้ ประสบเหตุตกทั้งที่อีกเพียงแค่นาทีเดียวเครื่องบินจะถึงจุดหมายปลายทางที่สนามบินจินนาห์ ในนครการาจี โดยจากรายงานเบื้องต้น ยังไม่มีการแจ้งพบผู้โดยสารรอดชีวิต ขณะที่อุบัติเหตุครั้งนี้ได้สร้างความตื่นตระหนกให้แก่ประชาชนในบริเวณใกล้เคียงและรีบออกมาดูเหตุการณ์ขณะเครื่องบินเกิดไฟไหม้และควันไฟดำทะมึน
เครื่องบินโดยสารสายการบินปากีสถาน อินเตอร์เนชั่นแนล แอร์ไลน์ พร้อมผู้โดยสารลูกเรือราว 100 คน ประสบเหตุตกใกล้สนามบินในนครการาจี ควันไฟดำทะมึน เบื้องต้นยังไม่มีรายงานพบผู้รอดชีวิต
เครื่องบินตก,ข่าวเด่น,เครื่องบินปากีสถานตก,ปากีสถาน อินเตอร์เนชั่นแนล แอร์ไลน์,การาจี,ปากีสถาน